《开禧丁卯重过龙门有怀方丈老子》
宋代·吕声之

翠屋交空结夏阴，征鞍亭午喜阴临。
披开草棘千重路，洗出冰壶一片心。
祥老还寻江浙去，诗家谁作楚梁吟。
须知珠玉元无踪，不惜西风惠我音。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。